Han begynte å skrive på 1930-tallet, og hans første bok («En gråtende røst fra fjellet») ble opprinnelig skrevet i 1932–33, men ble ikke utgitt før i 1982. Hans debutbok ble derfor («Økende vind», 1940), en samling med dikt og noveller. Det meste av det han skrev kom derfor først på trykk i tidsskrift og aviser. I sine bøker skildret han den gamle samiske kulturen i Tana. Han var opptatt av det samiske språkets uttrykksfullhet; han mente at samisk kultur bare kan beskrives på samisk.